hotchpotch/miracl-hf-unified huggingface dataset:
র‌্যান্ডি শুঘার্ট
সার্জেন্ট ফার্স্ট ক্লাস র‌্যান্ডাল ‘র‌্যান্ডি’ ডেভিড শুঘার্ট () (১৩ আগস্ট, ১৯৫৮ – ৩ অক্টোবর, ১৯৯৩) মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন সদস্য। ১৯৯৩ সালে সংঘটিত মোগাদিশুর যুদ্ধে বীরোচিত অবদানের জন্য তিনি মরণোত্তর যুক্তরাষ্ট্রের সর্বোচ্চ সামরিক পদক মেডাল অফ অনার লাভ করেন।
র‌্যান্ডি শুঘার্টের জন্ম ১৯৫৮ সালের ১৩ অক্টোবর, যুক্তরাষ্ট্রের নেব্রাস্কা অঙ্গরাজ্যের লিংকনে। তাঁর জন্ম হয়েছিলো সেনা পরিবারে, এবং তাঁর বাবা হার্বার্ট শুঘার্ট মার্কিন বিমান বাহিনীতে অফিসার হিসেবে কর্মরত ছিলেন। পরবর্তীকালে শুঘার্ট পেনসিলভ্যানিয়াতে চলে যান, ও হার্বার্ট এয়ার ফোর্সের চাকরি ছেড়ে দেন। পেনসিলভ্যানিয়ার নিউভিলের বিগ স্প্রিং হাই স্কুলে পড়ার সময় র‌্যান্ডি মার্কিন সেনাবাহিনীতে যোগদান করেন। সাধারণ প্রশিক্ষণ শেষে তিনি এয়ারবোর্ন স্কুলে সফলতার সাথে এআইটি (অ্যাডভান্সড ইন্ডিভিজুয়াল ট্রেইনিং বা উচ্চতর একক প্রশিক্ষণ) সম্পন্ন করেন। এরপর তিনি ওয়াশিংটনের ফোর্ট লুইসে ৭৫তম ইনফ্যান্ট্রি (এয়ারবোর্ন)-এর আওতাভুক্ত দ্বিতীয় রেঞ্জার ব্যাটালিয়নে যোগদান করেন।
১৯৯৩ সালের গ্রীষ্মকালে শুঘার্ট, অন্যান্য ডেল্টা ফোর্স সদস্যদের সাথে টাস্ক ফোর্স রেঞ্জারের অংশ হিসেবে সোমালিয়ার মোগাদিশু যান। ১৯৯৩ সালের ৩ অক্টোবরের অভিযানে শুঘার্ট অপারেশন গোথিক সার্পেন্টের স্নাইপার টিম লিডার হিসেবে দায়িত্বরত ছিলেন। সেদিন আকাশ থেকে সুপার ৬১ নামের মার্কিন আর্মির একটি ব্ল্যাক হক হেলিকপ্টার ভূমিতে অবস্থিত বাহিনীকে সহায়তা প্রদান করে আসছিলো, যা মিলিশিয়াদের আক্রমণে ভূপাতিত হয়। উদ্ধার কাজে দ্রুত একটি কমব্যাট সার্চ অ্যান্ড রেসকিউ আক্রান্ত স্থানে রওনা হয়। তার কিছুক্ষণ পরে সুপার ৬৪ হেলিকপ্টারটিও ভূপাতিত হয়, কিন্তু এবার ভূমিতে থাকা রেঞ্জাররা সেখানে গিয়ে উদ্ধার কাজ চালাতে সমর্থ ছিলো না, কারণ এইদিদের মিলিশিয়া বাহিনীর কাছ থেকে তাঁরা বড় রকমের বাঁধার সম্মুখীন হচ্ছিলো, ও তাঁরা প্রথম দূর্ঘটনার স্থানে যাওয়ার জন্যও লড়াই করছিলো।
শুঘার্ট, তাঁর ডেল্টা স্নাইপারের সহকর্মী গ্যারি গর্ডন ও সার্জেন্ট ফার্স্ট ক্লাস ব্র্যাড হলিংস আকাশ থেকে স্নাইপার সহায়তা প্রদান করে আসছিলেন। ভূমিতে অনেক সংখ্যক সশস্ত্র সোমালি মিলিশিয়ার উপস্থিতি লক্ষ্য করার পরেও গ্যারি গর্ডন নিচে নেমে সুপার ৬৪-এর দূর্ঘটনাস্থলে উদ্ধার কাজ চালানোর জন্য কমান্ড সেন্টারের আবেদন করেন।
মোগাদিশুর যুদ্ধে ভূপাতিত হেলিকপ্টারের পাইলট মাইকেল ডুরান্টকে বাঁচাতে গিয়ে মৃত্যুবরণ করায়, ১৯৯৪ সালের ২৩ মে শুঘার্ট ও গর্ডনকে যৌথভাবে মরণোত্তর মেডাল অফ অনার প্রদান করা হয়। এটি হচ্ছে মার্কিন যুক্তরাষ্ট্রের সর্বোচ্চ সামরিক পদক। ভিয়েতনাম যুদ্ধের পর এই প্রথম বারের মতো কোনো মার্কিন সৈন্য মেডাল অফ অনার প্রদান করা হয়। পুরস্কারের উদ্ধৃতিতে লেখা হয়:
গ্যারি গর্ডন
মাস্টার সার্জেন্ট গ্যারি আইভান গর্ডন () (৩০ আগস্ট, ১৯৬০ – ৩ অক্টোবর, ১৯৯৩) মরণোত্তর মেডাল অফ অনার প্রাপ্ত একজন মার্কিন সেনা সদস্য। মৃত্যুর সময় তিনি ছিলেন মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার () একজন নন-কমিশন্ড কর্মকর্তা। ১৯৯৩ সালের অক্টোবরে মোগাদিশুর যুদ্ধে বীরোচিত অবদানের জন্য তিনি র‌্যান্ডি শুঘার্টের সাথে যৌথভাবে যুক্তরাষ্ট্রের সর্বোচ্চ সামরিক সম্মাননা মেডাল অফ অনার লাভ করেন।
১৯৬০ সালের ৩০ আগস্ট যুক্তরাষ্ট্রের মেইন অঙ্গরাজ্যের লিংকনে গ্যারি গর্ডন জন্ম গ্রহণ করেন। ১৯৭৮ সালে ম্যাটনাকুক অ্যাকাডেমি থেকে তিনি স্নাতক সম্পন্ন করেন। একই বছরে, ১৮ বছর বয়সে তিনি মার্কিন সেনাবাহিনীতে যোগদান করেন। তাঁর দায়িত্বরত শাখা ছিলো ১০ম স্পেশাল ফোর্সেস গ্রুপের ২য় ব্যাটালিয়ন। পরবর্তীতে তিনি স্নাইপার হিসেবে ১ম স্পেশাল ফোর্সেস অপারেশনাল ডিটাচমেন্ট-ডেল্টা () বা ডেল্টা ফোর্সে যোগ দেন। ১৯৯৩ সালে সোমালিয়াতে তাঁর ইউনিটের সাথে যোগদানের আগে তিনি স্ত্রী কারমেনকে বিয়ে করেন। এছাড়া তাঁদের দুইটি সন্তান ছিলো।
২০০৮ গ্রীষ্মকালীন অলিম্পিকে আরুবা
চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আরুবা অংশগ্রহণ করে।
তাবারে ভাযকেজ
তাবারে রামোন ভাযকেজ রোসাস (স্প্যানিশ ভাষায়: Tabaré Ramón Vázquez Rosas; ) উরুগুয়ের প্রাক্তন রাষ্ট্রপতি। তিনি ৩১শে অক্টোবর, ২০০৪ সালে রাষ্ট্রপতি নির্বাচিত করা হয়ে, ১লা মার্চ, ২০০৫ সালে দপ্তর গ্রহণ করেছিল এবং ১লা মার্চ, ২০১০ সাল পর্যন্ত উরুগুয়ের রাষ্ট্রপতি ছিলেন। তিনি ব্রড ফ্রন্ট দলের নেতা। তিনি উরুগুয়ের আদিবাসীদের বংশোদ্ভুত। পেশাগত জীবনে তিনি একজন চিকিৎসক এবং ক্যান্সার বিশেষজ্ঞ।
২০০৫ সালে ভোটে অংশ নিয়ে জয় লাভ করেন।
হলুদগলা মার্টিন
হলুদগলা মার্টিন () এক প্রকার মাংশাসী মাঝারি জাতের বেজি জাতীয় প্রাণী। এই প্রাণীটি সারা বিশ্বে বিপন্নপ্রায় হয়ে উঠেছে। সাইবেরিয়া ও কোরিয়াতে এদের শিকার করা হয় সুন্দর চামড়ার জন্য। তবে এদের মাংস কটু গন্ধযুক্ত থাকায় মাংসের জন্য শিকার করা হয় না। এদের রঙ কমলা-হলুদ থেকে গাঢ় বাদামী এবং মসৃণ হলুদ রঙ গলায়। এদের ক্রান্তীয় বনভূমিতে দেখা যায়। সমুদ্রপৃষ্ঠ থেকে তিন হাজার ফুট উপরে এদের অবস্থান। মার্টিন আকার-আয়তনে অনেকটা বেজির মতো। তবে রং অনেক বাহারি। এদের কান দুটো বেজির চেয়ে অপেক্ষাকৃত বড় এবং বিড়ালের মতো গোলাকৃতির। মূলত গেছো প্রাণী হওয়ায় এদের পা শক্তিশালী। লোমশ লম্বা লেজ গাছে ঝাঁপাঝাঁপির সময় ভারসাম্য রক্ষা করে।
এদের মাথার দিককার রং হালকা বাদামি, তবে ঋতুভেদে দেহের রং হয় দুই ধরনের—কমলা হলদে, নয়তো কালচে বাদামি। লেজের রং কালো। গলার রং মাখন হলদে। কান, চোখ ও মুখের আশপাশে সাদাটে লোম রয়েছে। মাথাসহ দেহ ৪০—৬০ সেন্টিমিটার লম্বা। আর লেজের দৈর্ঘ্য ৩৮ থেকে ৪৩ সেমি। ওজন গড়ে ৩ দশমিক ৪ কেজি। মাংসাশী গোত্রের এই প্রাণীটি একা থাকতে পছন্দ করে। এরা নিশাচর, তবে দিনের বেলায়ও শিকার করে। মাটিতে, গাছে দুই জায়গায়ই শিকার ধরে। লম্বাটে শরীরের মার্টিন ছোট হলেও এদের চেয়ে বড় আকারের প্রাণী এরা কবজা করতে পারে।
জীববিজ্ঞানীদের ধারণা ছিল, বাংলাদেশের মিশ্র বৃষ্টিপাতের জঙ্গলে মার্টিন বা নেউল জাতীয় প্রাণী থাকতে পারে। এরা সাধারণত পাহাড়ি অঞ্চলে থাকে। তবে এত দিন কারও চোখে পড়েনি। যদিও আশির দশকে পাখিবিদ ডেভিড জনসন শ্রীমঙ্গলের লাউয়াছড়ার বনে প্রাণীটি দেখেছিলেন বলে দাবি করেছেন। কিন্তু সেই বিরল দর্শনের কোনো আলোকচিত্র-সাক্ষী নেই।
কাঠবিড়ালিই মার্টিনের অন্যতম খাদ্য। এ ছাড়া ঈগল, বনমোরগ, মথুরাসহ নানা জাতের পাখি এরা ধরে খায়। মাটিতে চলার সময় এরা লাফিয়ে চলে। তখন ইঁদুর, সাপ, কেন্নো এদের হাত থেকে নিস্তার পায় না। মাংসাশী হলেও এরা রসাল ফল, জাম খেতে পছন্দ করে। মিলনকাল গ্রীষ্মের শুরু অথবা শেষ দিকে। গর্ভকাল ১২০ দিনের। দুই থেকে পাঁচটি বাচ্চা দেয়। বাচ্চার সব দায় মা পালন করে। তিন থেকে চার মাস বাচ্চারা মায়ের সঙ্গে থাকে। বিপদে পড়লে, বিশেষ করে শত্রুর তাড়া খেলে মার্টিন পায়ু সংশ্লিষ্ট গ্রন্থি থেকে তীব্র বদ গন্ধ ছাড়ে।
হলুদগলা মার্টিন আন্তর্জাতিকভাবে বিপন্নপ্রায় প্রাণী। ঝলমলে চামড়াই এদের প্রধান শত্রু। শিকারিদের লক্ষ্য থাকে ওই চামড়া সংগ্রহ। ভারত থেকে শুরু করে দক্ষিণ পূর্ব-এশিয়া হয়ে রাশিয়ার দূরপ্রাচ্য পর্যন্ত এলাকায় প্রাণীটি দেখা যায়।
বড় গুইসাপ
বড় গুইসাপ বা "রামগদি", () (বৈজ্ঞানিক নাম: "Varanus salvator") হলো এক প্রকার বড় জাতের গিরগিটি। সর্বোচ্চ সাড়ে ১০ ফুটের মতো লম্বা হতে পারে এরা। তবে গড় দৈর্ঘ্য ৪ ফুট ১১ ইঞ্চির মতো। ওজন ২৫ কেজির মতো হতে পারে। তবে বেশির ভগেরি ওজন এর অর্ধেক। বড় গুইসাপ দেখতে পাওয়া যায় ভারত, শ্রীলংকা, ইন্দোনেশিয়া, ইন্দোচীনে। এরা ভালো সাতারু। পৃথিবীতে কমোডো ড্রাগন হচ্ছে সবচেয়ে বড় গুইসাপ প্রজাতি। কিছু লোক বিচিত্র এই প্রাণী ও এদের বসত এলাকা বিলীন করতে উঠে পড়ে লেগেছে। তারা চামড়ার জন্য এদের ধরতে আসে।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বড় গুই বা রামগাদি দেখতে গাঢ় বাদামি বা কালচে, তাতে হলুদ রঙের রিং বিদ্যমান। পা ও নখ লম্বাটে। লেজ চ্যাপ্টা ও শিরযুক্ত। এরা দ্রুত গাছে উঠতে পারে। সাঁতরে খাল-বিল-পুকুর সহজেই পাড়ি দিতে পারে। এদের প্রধান খাদ্য কাঁকড়া, শামুক, ইঁদুর, হাঁস-মুরগির ডিম, পচা-গলা প্রাণীদেহ ও উচ্ছিষ্ট। বড় গুইসাপ মাছ, সাপ, ব্যাঙ, কাঁকড়া ও পাখি খায়। তারা ছোট কুমির, কুমিরের ডিম ও কচ্ছপও খায়।
বাংলাদেশে তিন প্রজাতির গুইসাপ দেখা যায়। এগুলো হলো সোনা গুই, কালো গুই ও রামগাদি বা বড় গুই। এদের প্রতিটিই বিপন্ন। কালো গুইসাপ দেশের সর্বত্র দেখা যায়। সোনা গুই পাহাড়ি এলাকায় আর রামগাদির প্রধান আবাস হলো মিঠাপানি ও লোনাপানির সঙ্গম এলাকা, নদীর মোহনা, সুন্দরবন, সেন্ট মার্টিন দ্বীপ থেকে শুরু করে সমগ্র উপকূলীয় অঞ্চল। বসতি সংকোচন ও চামড়ার জন্য ব্যাপক নিধনের কারণে আজ এরা বিপন্নপ্রায়।
সবুজ ব্যাঙ
সবুজ ব্যাঙ () জলজ ব্যাঙের একটি প্রজাতি যা ভারতীয় ও শ্রীলংকান উপদ্বীপে পাওয়া যায়। কাছ থেকে দেখে বোঝা যায়, সত্যিই অসাধারণ সুন্দর এই সবুজ ব্যাঙ। এর দেহের উপরিভাগের রং পাতাসবুজ। এর পিঠের শিরা, ডানার কাছটার রং সবুজে হলুদ। ছোট ব্যাঙের রং হালকা সবুজ। বয়স্ক ব্যাঙের পিঠের দিক থেকে শুরু করে পেছন ও পা গাঢ় সবুজ। এর পেটের দিকটা সবুজাভ অথবা লালচে হলুদ রঙের। এই ব্যাঙের বৈজ্ঞানিক নাম "Euphlyctis hexadactylus"। নাকের ডগা থেকে পশ্চাদ্দেশ পর্যন্ত দৈর্ঘ্য ১৩০ সে.মি.। সোনা ব্যাঙের (১৬০ সে.মি.) চেয়ে সামান্য ছোট। সবুজ ব্যাঙের প্রধান বৈশিষ্ট্য হলো এর খাদ্যাভ্যাস।
অন্যান্য সব ব্যাঙ জ্যান্ত কীটপতঙ্গ, সরীসৃপ খেয়ে বাঁচে, সামান্য পরিমাণ সবজি খায়। সবুজ ব্যাঙের খাদ্যের ৮০ শতাংশ আসে সবজি থেকে। বাকি ২০ শতাংশ জীবন্ত কীটপতঙ্গ। মেয়ে সবুজ ব্যাঙ পুরুষের চেয়ে আকারে বড় হয়। অন্যান্য ব্যাঙের হাত-পায়ের আঙুলগুলো পাতলা চামড়ায় জড়ানো। সবুজ ব্যাঙের হাতের আঙুলগুলো পৃথক। সবুজ ব্যাঙের ডাক অনেকটা সোনা ব্যাঙের মতো। ছড়িয়ে-ছিটিয়ে একেকটি ব্যাঙ আলাদাভাবে থাকে। সাধারণত দিনেই এরা বেশি সচল, তবে রাতেও সচল হয় প্রয়োজনে। মার্চ থেকে সেপ্টেম্বর এদের মিলনের সময়।
মধুপুর, ভাওয়াল গড়ের পুকুরেও এই ব্যাঙ পাওয়া যায়। আগে ভাবা হত সবুজ ব্যাঙ শুধু বাংলাদেশের সুন্দরবনের গ্রামীণ জলাশয়গুলোতেই পাওয়া যায়। পরে ভারত ও মিয়ানমারে সবুজ ব্যাঙের অস্তিত্ব প্রমাণিত হয়েছে। পুকুরটাতে জমাট হয়ে এক ধরনের দাম (জলজ গুল্ম) ব্যাঙগুলোর স্বাভাবিক বাসস্থান হয়ে উঠেছে। লতানো জলজ উদ্ভিদগুলোর রং নীলচে সবুজ। এর মধ্যে ব্যাঙগুলো মাথা জাগিয়ে ভেসে থাকে, বিপদ দেখলে টুপ করে ডুবে যায়। দামের ডাঁটা হলদে, পাতা সবুজ। এই পাতার সঙ্গে সবুজ ব্যাঙ এমনভাবে মিশে যায় যে ভালো করে লক্ষ না করলে এদের দেখতে পাওয়া যায় না।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল ১ অনুযায়ী প্রজাতিটি সংরক্ষিত।
যোজক কলা
যোজক কলা এক ধরনের আঁশবহুল কলা, যেটি মানবদেহের অন্যান্য অঙ্গ অথবা কলাকে সমর্থন করে, যুক্ত করে অথবা বিচ্ছিন্ন করে। এটি চার ধরনের কোষকলার একটি (অপর তিনটি হচ্ছে এপিথিলিয়াল, পেশি ও স্নায়ুকলা)।
প্রাণীদের যোজক কলার মূল উপাদান কোলাজেন ও স্তন্যপায়ী প্রাণীদের মধ্যে এটির পরিমাণ সবচেয়ে বেশি, যা প্রায় ২৫%।
যোজক কলা ফাইব্রোব্লাস্ট, এডিপোসাইট, ম্যাক্রোফেজ, মাস্ট কোষ এবং লিউকোসাইড নিয়ে গঠিত। ১৮৩০ সালে জোসেফ পিটার মুলার "যোজক কলা" শব্দটি (জার্মান ভাষায়, "বিন্দেগিউবে") প্রস্তাব করেন। ১৮ শতকেই যোজক কলা স্বতন্ত্র্য শ্রেণি হিসেবে বিবেচিত হত।
যে কলা ধাত্র তরল ও যার কোষগুলো ধাত্রে ভাসমান অবস্থায় থাকে, তাকে তরল যোজক কলা বলে। এটি শোষিত খাদ্যসহ বিভিন্ন দ্রবীভূত পদার্থ দেহের বিভিন্ন অংশে পরিবহন করে এবং রেচক পদার্থ ধৌত করে বলে একে "পরিবহন বা সংবহন কলা"ও বলা হয়। তরল যোজক কলা প্রধানত দুই প্রকার। যথা:
সুনামি
সুনামি (জাপানি ভাষায়: 津波 [tsɯnami], আক্ষরিক অর্থে 'পোতাশ্রয় ঢেউ' বা 'harbor wave') এক প্রকার জলোচ্ছ্বাস, বস্ত‌ুত সুনামিতে পোতাশ্রয়েই সবচেয়ে বেশি ক্ষয়ক্ষতি হয়। ইংরেজি ভাষায়: tsunami উচ্চারণ: /(t)suːˈnɑːmi/ (t)soo-NAH-mee) হলো সাগর বা নদী বা অন্য কোনো জলক্ষেত্রে ভূমিকম্পের, ভূমিধ্বসের কিংবা আগ্নেয়গিরির উদ্‌গীরণের প্রভাবে সৃষ্ট জলোচ্ছ্বাস বা ঢেউ।
"সুনামি" নামটি জাপানি ভাষার শব্দ থেকে উৎসারিত। জাপানি শব্দটিকে ইংরেজিতে লিখলে হয় "Tsunami", সে হিসেবে বাংলায়ও প্রথম প্রথম "ৎসুনামি" নামটি ব্যবহ‌ৃত হয়। পরে উচ্চারণগত বানান, অর্থাৎ "সুনামি" সর্বসম্মতভাবে গৃহীত হয়।
সুনামি বিভিন্ন কারণে সৃষ্টি হতে পারে। কারণগুলোর মধ্যে ভূমিকম্প, আগ্নেয়গিরির অগ্নুৎপাত, ভূমিধ্বস অন্যতম। তন্মধ্যে দুটি কারণ উল্লেখযোগ্য:
সমুদ্রসমতলের ২০-৩০ কিলোমিটার গভীরে ভূমিকম্প হলে তা সমুদ্র তলদেশের মাটিকে যেমন নাড়িয়ে দেয়, তেমনি খুব স্বাভাবিকভাবেই তার সাথে সম্পর্কিত‌ জলকে নাড়িয়ে দেয়। ভূমির কম্পন যখন জলে সঞ্চালিত হয়, তখন তার ফলে সুনামির উৎপত্তি হতে পারে। এছাড়াও সাধারণত কার্বন চক্রের প্রভাবে ভূ-অভ্যন্তরে টেকটনিক প্লেটের নড়াচড়া হতে থাকে। এভাবে কখনও কোনো একটি প্লেট অপর প্লেটের দিকে অনবরত ধাক্কা দিতে থাকলে একসময় একটি আরেকটির উপরে উঠে যায়। তখন ঐ স্থানের ভূত্বক আচমকা উঁচু হয়ে যায়, এমনকি এভাবে ছোট টিলা থেকে পাহাড় সমান পর্যন্ত হঠাৎ ভূত্বক উঁচু হয়ে যেতে পারে। সমুদ্র, নদী, জলাশয় কিংবা অন্য কোনো বৃহৎ জলক্ষেত্রের নিচের ভূত্বক এভাবে ফুলে উঠলে তখন ঐ জলক্ষেত্রের পানিও হঠাৎ ফুলে উঠে সুনামির সৃষ্টি হয়।
সুনামির ক্ষেত্রে কম্পনজনিত বা তাড়নজনিত কারণে ফুলে উঠা পানি সলিটনের মতো বিশাল এক বা একাধিক ঢেউয়ের সৃষ্টি করে, এবং তা চারিদিকে সমান মাত্রায় ছড়িয়ে পড়ে। এই ঢেউ দ্রুততার সাথে পাড়ে বা পাড়গুলোতে এসে আছড়ে পড়ে। বিশাল সমুদ্রের ক্ষেত্রে, উত্থিত ঢেউ নিকটবর্তি ভূভাগের দিকে ধাবিত হয়। কখনও কখনও এই পাহাড় সমান পানি, বিশাল জলক্ষেত্র ঠেলে আসতে আসতে দূর্বল হয়ে পড়ে। কিন্তু কখনও কখনও তীব্র মাত্রার ঢেউ সব বাধা পার হয়ে, কিংবা ভূভাগের কাছে সংঘটিত ভূত্বকের উত্থানে তীব্র মাত্রার ঢেউ কোনো বাধা ছাড়াই নিকটবর্তি ভূভাগে এসে আঘাত করে। এধরনের আকষ্মিক জলোচ্ছাসে উপকূলীয় অঞ্চলে জান-মালের ব্যাপক ক্ষয়ক্ষতি হয়ে থাকে। জলক্ষেত্রের নিচে আগ্নেয়গিরির অগ্নুৎপাত হলেও পানি এভাবে ফুলে উঠতে পারে এবং সুনামি ঘটাতে পারে। আবার স্থলভাগের কোনো ভূমি থেকে ভূমিধ্বস হলেও তা জলক্ষেত্রে এমন সুনামির সৃষ্টি করতে পারে।
সুনামি যে সবসময়ই বিশাল ঢেউ হয়ে আসে এমনটাও ঠিক নয়। কখনও কখনও এমনও হতে পারে, সমুদ্রের গভীরে থাকাকালীন সুনামির ঢেউটি নৌকার নিচ দিয়ে চলে গেছে অথচ টেরই পাওয়া যায়নি। এর মূল কারণ হলো সমুদ্রের নিচ অনেক গভীর হয়ে থাকে এবং ফুলে উঠা পানি সহজেই স্থিতাবস্থায় আসার মতো তল পায়। কিন্তু সমুদ্র যতই ভূভাগের কাছাকাছি হয়, ততই অগভীর হতে থাকে সমুদ্র, তাই এধরনের ঢেউও চূঁড়ার আকার ধারণ করতে শুরু করে। কিছু কিছু সুনামি ভূভাগের দিকে অগ্রসর হতে হতে ১০০ ফুট (৩০ মিটার) পর্যন্ত উঁচুও হতে পারে। এপর্যন্ত সবচেয়ে বড় সুনামি মাপা হয়েছে ২১২ ফুট উচ্চতার (৬৫ মিটার)।
গভীর জলে সুনামি প্রতি ঘন্টায় ৬০০ মাইল (১,০০০ কিলোমিটার) গতির হতে পারে। সুনামির ঢেউ সাধারণত একটি হয় না, হয় ধারাবাহিক কয়েকটি, এবং একটি ঢেউয়ের চূঁড়া থেকে আরেকটি ঢেউয়ের চূঁড়ার দূরত্ব ১০০ মাইলের (১৬০ কিমি) মতো হতে পারে। তাই একটি বড় ঢেউ আঘাত করার মোটামুটি ১ ঘন্টা বা সামান্য বেশি সময় পর দ্বিতীয় আরেকটি এবং আরো ১ ঘন্টা পর তৃতীয় আরেকটি -এভাবে ঢেউগুলো ভূভাগে এসে আঘাত করতে পারে।
আর্চ এনিমি
আর্চ এনিমি একটি সুইডিশ মেলোডিক ডেথ মেটাল ব্যান্ড যা ১৯৯৬ সালে গঠিত হয়। এর সদস্যরা আগে মারসিফুল ফেইট, স্পিরিচুয়াল বেগার ইত্যাদি ব্যান্ডে ছিল। গিটারিস্ট মাইকেল আমট ব্যান্ডটি গঠন করে। ব্যান্ডটি ৭টি স্টুডিও অ্যালবাম, একটি লাইভ অ্যালবাম, দু’টি ডিভিডি ও ৩টি এপি প্রকাশ করে। ব্যান্ডটির ভোকাল ছিল জোহান লিভা যিনি ২০০০ সালে এঞ্জেলা গসসোও-এর মাধ্যমে পরিবর্তিত হন। ব্যান্ডটির বর্তমান ভোকাল এলিসা হোয়াইট-গ্লুজ।
এঞ্জেলা গসসোও
অ্যাঞ্জেলা নাথালিয়া গসসোও সুইডিশ মেলোডিক ডেথ মেটাল ব্যান্ড আর্চ এনিমি-এর মূল ভোকাল। তিনি ৫ই নভেম্বর ১৯৭৪ সালে জার্মানিতে জন্ম গ্রহণ করেন। আস্মোডিনা ও মিস্ট্রেস তার পুরনো ব্যান্ড। তাকে খুব অল্প কয়েকজন সফল মহিলা মেটাল গায়িকার কাতারে ফেলা যায়। তিনি একজন সাংবাদিক মরবিড এ্যাঞ্জেল ব্যান্ডের ডেভিড ভিন্সেন্ট, মেগাডেথ ব্যান্ডের ডেভ মাস্টাইন , জুডাস প্রিস্ট ব্যান্ডের রব হালফোর্ড অ্যাঞ্জেলা গসসোও-এর মূল অনুপ্রেরণা। অ্যাঞ্জেলা নিরামিষভোজী। আর্চ এনিমি ব্যান্ডটির ভোকাল ছিল জোহান লিভা যিনি ২০০০ সালে এঞ্জেলা গসসোও-এর মাধ্যমে পরিবর্তিত হন। অ্যাঞ্জেলা ব্যান্ডটিতে যোগদানের আগে একটি জার্মান ম্যাগাজিনের জন্য মাইকেল আমট -এর সাক্ষাৎকার নিচ্ছিলেন ছিলেন। তখন তিনি মাইকেলকে একটি ডেমো ভিডিও উপহার দেন যেখানে তার ভাষায় তার বাজে পরিবেশনা ছিল একটি ক্লাবে। পরে যখন আর্চ এনিমি ব্যান্ড ২০০০ সালে ভোকাল খুঁজছিল তখন অ্যাঞ্জেলা নাথালিয়া গসসোও অডিশন দিতে আসেনএবং নির্বাচিত হন।
আস্মোডিনা ব্যান্ডের সাথে
মিস্ট্রেস ব্যান্ডের সাথে
আর্চ এনিমি ব্যান্ডের সাথে
ক্রেডেল অব ফিলথ
ক্রেডেল অব ফিলথ একটি ব্রিটিশ এক্সট্রিম মেটাল ব্যান্ড যা ১৯৯১ সালে গঠিত হয়। এদের সঙ্গীতের ধরণ ব্ল্যাক মেটাল থেকে শুরু করে গোথিক মেটাল, সিম্ফোনিক ব্ল্যাক মেটাল পর্যন্ত বিস্তৃত। এদের গানের কথায় বিভিন্ন মিথোলজি, হরর ফ্লিম, গোথিক সাহিত্য ও কবিতার প্রভাব সুস্পষ্ট। এই ব্যান্ডটি সফলতার সাথে তাদের গন্ডি ভেঙে মূল ধারায় অনুপ্রবেশ করেছে। তাদের এমটিভি, কেরাং, ওজফেস্ট, ডাউনলোড ফেস্টিভ্যাল-এ অংশগ্রহণ সে কথাই জানান দেয় এবং তাদের একটি বাণিজ্যিক ভাবমূর্তি হাজির করে। অনেকে তাদের শয়তানের উপসনাকারী হিসেবে মনে করে, কিন্তু আসলে তাদের গানের কথায় স্যাটানিজম-এর উপস্থিতি খুবই সামান্য এবং যতটুকু ব্যবহৃত হয়েছে তা রূপক অর্থে বলা যায়। ২০০৬ সালের মেটালহ্যামার ম্যাগাজিনের ভাষ্যমতে ক্রেডেল অব ফিলথ আয়রন মেইডেন-এর পর সবচেয়ে সফল ব্রিটিশ হেভি মেটাল ব্যান্ড।
তাদের প্রথম অ্যালবাম "দ্যা প্রিন্সিপ্যাল অব ইভিল মেইড ফ্লেশ" ১৯৯৪ সালে বের হয় যা মেটালহেমার ম্যাগাজিনের মতে গত বিশ বছরে বের হওয়া সবচেয়ে ভাল ১০টি ব্ল্যাক মেটাল অ্যালবামের একটি। ব্যান্ডটি এই পর্যন্ত নয়টি স্টুডিও অ্যালবাম বের করেছে।কনসেপ্ট অ্যালবামের চরিত্রগুলো ইতিহাস থেকে নেওয়া। ইতিহাসের কুখ্যাত ও ভয়ংকর চরিত্রগুলোকে তারা গানের মাধ্যমে তুলে ধরেছে বিভিন্ন অ্যালবামে। তারা ব্ল্যাক মেটাল ব্যান্ড কিনা এটা নিয়ে প্রশ্ন করলে ভোকাল ড্যানি ফিলথ ১৯৯৮ সালে বিবিসি রেডিও-৫-এর সাথে এক সাক্ষাৎকারে বলেনঃ"আমি হেভি মেটাল শব্দটাই ব্যবহার করি ব্ল্যাক মেটাল-এর থেকে, কারণ আমি মনে করি ওটা এখন একটা শখের ব্যাপার হয়ে দাঁড়িয়েছে।তোমার যা পছন্দ বলোঃ ব্ল্যাক মেটাল, ডেথ মেটাল, যে কোন ধরণের মেটাল..."
মহাসুখ মন্দির
মহাসুখ মন্দির তার সোনালি রঙের জন্য "স্বর্ণমন্দির" নামে খ্যাত। বাংলাদেশের তিন পার্বত্য জেলা রাঙ্গামাটি, খাগড়াছড়ি ও বান্দরবান। মহাসুখ মন্দির বান্দরবান জেলা শহর থেকে তিন কি:মি: পশ্চিমে বালাঘাটা এলাকার নাতিউচ্চ পাহাড় চূঁড়ায় স্থাপিত। মায়ানমার থেকে শিল্পী এনে এটি তৈরি করা হয়। ২০০৪ সালে এর কাজ সম্পূর্ণ করা হয়। মন্দিরের বাইরের অংশে ভিন্ন ভিন্ন প্রকোষ্টে তিব্বত, চীন, নেপাল, ভিয়েতনাম, কম্বোডিয়া, ভূটান, মায়ানমার, কোরিয়া, জাপান ইত্যাদি দেশের শৈলীতে সৃষ্ট ১২টি দন্ডায়মান বুদ্ধ আবক্ষ মূর্তি এখানে নতুন মাত্রা যোগ করেছে। আর মন্দিরের অভ্যন্তরে কাঠের উপর অসাধারণ সুন্দর রিলিফ ভাষ্কর্য কর্ম মায়ানমারের কাঠের শিল্প-কর্মের ঐতিহ্যের কথা স্মরণ করায়। মন্দির চত্তরের গড়ুড় স্তম্ভ ও পাখি আপনাকে আকাশে ডাকবে। মন্দির থেকে দেখবেন পূর্বদিকে বান্দরবান শহর ও চারপাশে শুধু পাহাড় আর পাহাড়।
স্ক্রু কনভেয়ার
স্ক্রু কনভেয়ার বেশ জনপ্রিয় মালামাল পরিবহন যন্ত্র। এটি বিভিন্ন স্তুপাকার মালামাল উৎপাদন কারখানায় ব্যবহৃত হয়। এছাড়া স্ক্রু কনভেয়ার আর্কিমিডিসের স্ক্রু হিসেবে ব্যবহৃত হয়। বিভিন্ন স্তুপাকার মালামাল পরিবহন ব্যবস্থায় ক্লাচ নিয়ন্ত্রিত স্ক্রু কনভেয়র ব্যবহৃত হয়। আধুনিক কারখানায় স্ক্রু কনভেয়ার ভূমির সাথে আংশিক তীর্যক ভাবে অথবা উলম্ব ভাবে যুক্ত থেকে দক্ষতার সাথে স্তুপাকার মালামাল (যেমন: চিনি, গুড়া দুধ, চাল, গম ইত্যাদি) পরিবহন করে।
স্ক্রু কনভেয়ার তৈরি হয় কোন শ্যাফটের চারপাশে স্ক্রুর মত প্যাঁচ এবং অগভীর খাদ যুক্ত বাড়তি অংশ যুক্ত করে। অথবা শ্যাফট বিহীন প্যাঁচানো অংশ নিয়ে, যার একাংশ মুক্ত থাকে আর একাংশ কোন কিছুর সাহায্যে যান্ত্রিক ভাবে ঘোরানো হয়। স্ক্রু কনভেয়ারের দক্ষতা বাড়ানোর জন্য এর প্যাঁচগুলোর মধ্যবর্তী দূরত্ব (যাকে পিচ বলা হয়) বাড়িয়ে দেওয়া হয়। এতে কনভেয়ারটিকে কম ঘুরিয়ে বেশি মালামাল স্থানান্তর করা যায়।
স্ক্রু কনভেয়ারের মাধ্যমে মালামাল সরাসরি নিচে থেকে উপরে তোলা যায়। এক্ষেত্রে একটা বিষয় মনে রাখা প্রয়োজন যে- স্ক্রুর প্যাঁচের হেলানো কোণের মান যত বাড়বে, এর মালামাল পরিবহন সীমা ততই কমবে।
২০০৮ গ্রীষ্মকালীন অলিম্পিকে দৌড়বাজী
২০০৮ গ্রীষ্মকালীন অলিম্পিকের শেষ ১০দিন, ১৫ই আগস্ট থেকে ২৪শে আগস্ট ২০০৮ পর্যন্ত, দৌড়বাজী অনুষ্ঠিত হয় বেজিং ন্যাশনাল স্টেডিয়ামে। অলিম্পিকে দৌড়বাজীতে চারটি সুনির্দিষ্ট বিভাগে প্রতিদ্বন্দ্বিতা হয়: ট্র্যাক ও ফিল্ড বিভাগ, রোড রানিং বিভাগ, এবং রেসওয়াকিং বিভাগ।
পুরুষ ও মহিলা উভয়েরই একই ধরনের বিভাগে প্রতিযোগিতা হয়। তার মধ্যে ২৪টি বিভাগে পুরুষ ও ২৩টি বিভাগে মহিলা প্রতিযোগীরা অংশগ্রহণ করেন। কারণ, ৫০কিমি রেস ওয়াক বিভাগটি মহিলাদের জন্য নেই। অন্য দিকে, যেখানে পুরুষদের ১১০মিটার বাধাদৌড় ও ডেকাথলন বিভাগ ছিল, সেখানে মহিলাদের ১০০মিটার বাধাদৌড় ও হেপ্টাথলন ছিল।
১৭টি বিভাগে অলিম্পিক রেকর্ড ভাঙ্গে। আর মহিলাদের উদ্বোধনী ৩০০০মিটার স্টিপলচেজ ও আরও চারটি বিভাগে নতুন বিশ্বরেকর্ড সৃষ্টি হয়।
দৌড়বাজী সেই ব্যতিক্রমী বিভাগগুলির মধ্যে পড়ে যেখানে চীনা প্রতিযোগীরা আধিপত্য বিস্তার করতে পারেনি। আয়োজক দেশ দৌড়বাজী থেকে দুটি ব্রোঞ্জপদক জেতে। অন্যদিকে, ১১০মিটার বাধাদৌড়ে পদকের সম্ভাব্য দাবিদার লিউ ঝিয়াং চোটের জন্য সরে যেতে বাধ্য হন।
* শুধুমাত্র হিটে অংশগ্রহণ করে সে সব প্রতিযোগী পদক লাভ করেছেন।
বেলারুশের ভাদিম দেভাতোস্কি ও ইভান সিখান হ্যামার থ্রোতে যথাক্রমে রুপো ও কাংস পদক জিতলেও ডোপিং-এর জন্য পরে বাতিল হয়ে যান। পরে ২০১০-এর জুন মাসে [[কোর্ট অফ আর্বিট্রেশন ফর স্পোর্টস]] রায় দেয় যে, চীনের ডাক্তারি পরীক্ষাগারের ভুল হয়েছে; সুতরাং ওঁদের পদক ফিরিয়ে দেওয়া হোক।
* শুধুমাত্র হিটে অংশগ্রহণ করে সে সব প্রতিযোগী পদক লাভ করেছেন।
ইউক্রেনের [[লুডমিলা ব্লনস্কা]] প্রথমে হেপ্টাথলনে রূপো জেতেন। পরে ডোপিং পরীক্ষায় মিথাইলটেস্টোস্টেরন পাওয়ায় তাঁর কৃতিত্ব বাতিল করা হয়।
২০০৮ বেজিং অলিম্পিকের সরকারি ওয়েবসাইট থেকে সংগৃহীত।
[[চিত্র:Beijing oly stadium track aug 16 96171 o.jpg|thumb|right|300px|১৬ই আগস্ট ২০০৮-এ অলিম্পিক চলাকালীন [[বেইজিং ন্যাশনাল স্টেডিয়াম]]]]
২০০৮ গ্রীষ্মকালীন অলিম্পিকের সময়, মোট ১৭টি নতুন [[দৌড়বাজীতে অলিম্পিক রেকর্ডসমূহের তালিকা|অলিম্পিক রেকর্ড]] ও ৫টি নতুন [[দৌড়বাজীতে বিশ্ব রেকর্ড|বিশ্ব রেকর্ড]] তৈরি হয় দৌড়বাজীর বিভাগগুলিতে।
* উদ্বোধনী প্রতিযোগীতা।
[[বিষয়শ্রেণী:২০০৮ গ্রীষ্মকালীন অলিম্পিকের খেলার বিভাগসমূহ|দৌড়বাজী]]
[[বিষয়শ্রেণী:গ্রীষ্মকালীন অলিম্পিকে দৌড়বাজী|২০০৮]]
[[বিষয়শ্রেণী:Athletics events at the 2008 Summer Olympics| ]]
[[বিষয়শ্রেণী:Athletics in China|2008 Summer Olympics]]
ডাইরেক্টএক্স
মাইক্রোসফট ডাইরেক্টএক্স () সিজি বা কম্পিউটার গ্রাফিক্স প্রসেসিং এর জন্য কতগুলো এপিআই (এপিআইস – অ্যাপলিকেশন প্রোগ্রামিং ইন্টারফেস) এর সমন্বয়। এপিআই গুলোর মধ্যে রয়েছে ডাইরেক্টথ্রিডি, ডাইরেক্টড্র, ডাইরেক্টসাউন্ড, ডাইরেক্টপ্লে এবং আরো কিছু। ডাইরেক্ট-এক্স হার্ডওয়্যার ও সফটওয়্যার এর মধ্যকার তথ্য আদান-প্রদানের জন্য সেতুবন্ধন করে।
ডাইরেক্টএক্স এর উপাদানগুলো হলো-
ফিসএক্স
ফিসএক্স একটি মালিকানা রিয়ালটাইম ফিজিকস ইঞ্জিন মিডলওয়্যার এসডিকে যা ২০০৪ সালে এজেইয়া (এটি এনভিদিয়া ফেব্রুয়ারি ২০০৮ সালে কিনে নেয়) ইটিএইচ জুরিখ আনুষঙ্গিক লাভ নোভোদেএক্সর থেকে কিনে নেয়।
ফিসএক্স ইঞ্জিন এবং এসডিকে পরবর্তী প্ল্যাটফর্মের জন্য প্রাপ্তিসাধ্য আছে:
এনভিদিয়া মুক্ত উইন্ডোজ এবং লিনাক্স ব্যবহারকারী ও ডেভেলপারগণের জন্য ইঞ্জিন এবং এসডিকে উভয় সরবাহ করে। প্লেস্টেশন ৩ এসডিকে মুক্তভাবে প্রাপ্তিসাধ্য সনির পণ্য কেনা চুক্তির দরুন।
আসুস এবং বিএফজি টেকনোলজিস ১২৮ এমবি জিডিডিআর৩ এর সঙ্গে এজেইয়ার পিপিইউ, ফিসএক্স পি১ এর বিকল্প সংস্করণ উৎপাদন করতে লাইসেন্স ক্রয় করেছিল।
হেভি মেটাল সঙ্গীত
হেভি মেটাল হলো রক ধারার সঙ্গীতের একটি উপধারা, যা পরিবর্ধিত হয়েছে ৬০-এর দশকের শেষের ও ৭০-এর দশকের প্রথম দিকে মূলত আমেরিকা ও ইংল্যান্ডে ।এ ধারার সঙ্গীতের মূল অবস্থিত সাইকেডেলিক রক ও ব্লুজ রক-এ। এ ধারার ব্যান্ডগুলো বিকট শব্দের সৃষ্টি করেছিল খুব বিবর্ধিত বিকৃতির মাধ্যমে, দীর্ঘ সময়ের গিটার বাদন,শক্তিশালী আঘাত ও সর্বোপরি উচ্চ শব্দের মাধ্যমে। শুরুর দিকের ব্যান্ডগুলো যেমন-ব্ল্যাক সাবাথ, লেড জেপলিন, ডিপ পার্পল বিপুল সংখ্যক শ্রোতাদের দৃষ্টি আকর্ষণ করেছিল। এই ব্যান্ডগুলোকে এই ধারার সঙ্গীতের পথিকৃৎ বলা যায়। মধ্য সত্তরের দশকে জুডাস প্রিস্ট ব্যান্ড হেভি মেটালের ব্লুজের মিশ্রণ অনেকাংশে দূর করেছিল। মোটরহেড ব্যান্ড এতে পাঙ্ক রক-এর স্বাদ ও দ্রুততা যোগ করে। ৮০-এর দশকে আন্ডারগ্রাউন্ড দৃশ্যপট যোগ করে আরো আক্রমণাত্নক ও চূড়ান্ত পরিণতি।থ্রাশ মেটাল ধারার সঙ্গীত মূলধারায় ভাগ হয়ে যায় মেগাডেথও মেটালিকা ব্যান্ডের মাধ্যমে এবং ডেথ মেটাল ও ব্ল্যাক মেটাল উপসাংস্কৃতিক ঘটনা হিসেবে প্রতীয়মান হতে থাকে। ৯০-এর দশকের মাঝামাঝিতে জনপ্রিয় ধারা ন্যু মেটাল-এর আবির্ভাব ঘটে।এতে গ্রুঞ্জ ও হিপহপ উপাদানের সাথে এক্সট্রিম মেটাল ও হার্ডকোর পাঙ্ক ধারার গানের মিশ্রণ লক্ষণীয়, যা হেভি মেটালের সংজ্ঞাকে বিবর্ধিত করে।
হেভি মেটাল ব্যান্ডে থাকে একজন বেজিস্ট, একজন ড্রামার, একজন রিদম গিটারিস্ট, একজন লিড গিটারিস্ট এবং একজন গায়ক যার কাছে বাদ্যযন্ত্র থাকতে পারে আবার নাও থাকতে পারে। কিবোর্ড মাঝে মাঝে ব্যবহৃত হয় শব্দকে পূর্ণতা দিতে,তবে এছাড়া অন্য বাদ্যযন্ত্র খুব কম ব্যবহার করা হয়। হেভি মেটাল গানে ইলেকট্রিক গিটারের ব্যবহার হলো সবচেয়ে গুরুত্বপূর্ণ। এটা গানের ভোকালের সাথের সাংগীতিক উত্তেজনা সৃষ্টি করে যাকে এক প্রকার স্নেহপূর্ণ বিরোধ বলা যেতে পারে।
হেভি মেটাল ভোকালের অধীনস্ততা আশা করে ব্যান্ডের অন্যান্য শব্দের চেয়ে এবং গায়কের গলায় আবেগের সুস্পষ্টতা কামনা করে। সমালোচক সিমোন ফ্রিথ বলেন গানের কথার চেয়ে গায়কের গলার স্বর গুরুত্বপূর্ণ। মনস্তত্ববিদ জেফিরী আরনেট তার মেটালহেড নামক বইয়ে হেভি মেটাল কনসার্টকে যুদ্ধের সাথে তুলনা করেন। হেভি মেটাল গানের কথার বিষয়ে আমরা দেখি যুদ্ধবিরোধী মানসিকতা, রাজনীতি সচেতনতা, মাদকাসক্তির কুফল, মৃত্যু এবং যৌনতা। মেলোডিক ডেথ মেটাল, প্রোগ্রেসিভ মেটাল ও ব্ল্যাক মেটাল ধারার গানের কথায় দার্শনিক ভাবনাই বেশি উঠে আসে।
কিছু রক্ষণশীল দেশ এ ধারার গানকে তাদের সংস্কৃতির উপর আঘাত হিসেবে বিবেচনা করে। মরক্কো, মিশর,লেবানন এবং মালয়শিয়া-র মতো কিছু দেশে অনেকসময় হেভি মেটাল গানের শিল্পী ও তাদের ভক্তদের গ্রেফতার করা হয়েছে।সমালোচক গ্যারি শার্প ইয়ং আন্ডারগ্রাউন্ড মেটালকে ৫টি ভাগে ভাগ করেছেনঃ থ্রাশ মেটাল, ডেথ মেটাল, ব্ল্যাক মেটাল,পাওয়ার মেটাল ও গোথিক মেটাল।
২০০৮ গ্রীষ্মকালীন অলিম্পিকে মুষ্টিযুদ্ধ
চীনের বেইজিং-এ ২০০৮ গ্রীষ্মকালীন অলিম্পিকের মুষ্টিযুদ্ধ অনুষ্ঠিত হয় ওয়ার্কার্স ইন্ডোর এরিনাতে।
পুরুষ মুষ্টিযোদ্ধার স্বীকৃত ওজনের ভিত্তিতে মোট ১১টি বিভাগে পদক প্রদান করা হয়। ২০০৮-এর অলিম্পিক ছিল শেষ অলিম্পিক যাতে মহিলাদের অন্তর্ভুক্ত করা হয়নি। ২০১২সালের লন্ডন অলিম্পিকের জন্য আন্তর্জাতিক অলিম্পিক কমিটি মহিলাদের জন্য এই খেলা উন্মুক্ত করে দিয়েছে।
অলিম্পিকের অন্যান্য সংগ্রামমূলক ক্রীড়ার মত, এখানেও দুটি ব্রোঞ্জ পদক প্রদান করা হয়। মুষ্টিযুদ্ধে সেমিফাইনালের পরাজিত উভয়েই আর কোনো লড়াই না করেই একটি করে ব্রোঞ্জ পদক পায়। ফলে, কোয়ার্টার ফাইনালের লড়াই প্রকৃতপক্ষে ব্রোঞ্জ মেডেলের লড়াই হয়। অনুরূপে, সেমি ফাইনালের লড়াইকে রৌপ্য পদকের এবং ফাইনালের লড়াইকে স্বর্ণ পদকের লড়াই বলা যায়। সেইজন্য মোট ৪৪টি পদকের মধ্যে ২২টি ব্রোঞ্জ।প্রত্যেক [[ন্যাশনাল অলিম্পিক কমিটি (NOC)]] মুষ্টিযুদ্ধের প্রত্যেক বিভাগে অনধিক ১জন করে প্রতিযোগীর চয়ন করতে পারে। আয়োজক দেশের জন্য সংরক্ষিত নয়টি স্থানের মধ্যে ছয়টি স্থান তারা বেছে নিতে পারে। বাকি স্থানগুলি ট্রাইপার্টাইট ইনভিটেশন কমিশনকে দেওয়া হয়। আয়োজক দেশের যত জন প্রতিযোগী [[ইন্টারন্যাশনাল বক্সিং অ্যাসোসিয়েশন|AIBA]] [[বিশ্ব অপেশাদার মুষ্টিযুদ্ধ প্রতিযোগিতা]] ইত্যাদির মাধ্যমে যোগ্যতা অর্জন করবে, আয়োজক দেশ ততগুলি সংরক্ষিত স্থান হারাবে।
যোগ্যতানির্ণায়ক প্রতিযোগিতাগুলি হল:
"* এর মধ্যে দুটি অতিরিক্ত স্থান প্রদান করে ট্রাইপার্টিয়েট ইনভিটেশন কমিশন, সুতরাং প্রতিযোগীদের কোটা হবে ২৮৬।"[[বিষয়শ্রেণী:২০০৮ গ্রীষ্মকালীন অলিম্পিকের খেলার বিভাগসমূহ|মুষ্টিযুদ্ধ]]
[[বিষয়শ্রেণী:২০০৮-এ মুষ্টিযুদ্ধ|অলিম্পিক]]
[[বিষয়শ্রেণী:গ্রীষ্মকালীন অলিম্পিকে মুষ্টিযুদ্ধ|২০০৮]]
২০০৮ গ্রীষ্মকালীন অলিম্পিকে জুডো
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে জুডো প্রতিযোগিতা অনুষ্ঠিত হয় ৯ই আগস্ট থেকে ১৫ই আগস্ট বেজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে।
ড্রিউলিস গঞ্জালেস (কিউবা), মারিয়া পেকিল (অস্ট্রেলিয়া) ও রিয়োকো তামুরা-তানির ছিল এটি পঞ্চম অলিম্পিক। অন্যান্য জুডোকাদের মধ্যে শুধুমাত্র বেলজিয়ান রবার্ট ভ্যান ডি ওয়ালি ও পুয়ের্তো রিকান জুডোকা-ববস্লেজার জর্জ বনেট পাঁচটি অলিম্পিকে অংশগ্রহণের দূর্লভ অভিজ্ঞতা অর্জন করেছেন।
নিম্নলিখিত বিভাগগুলিতে মোট ১৪টি সেটে পদক প্রদান করা হয়:
রোগ
রোগ/ব্যাধি/অসুস্থতা হল কোন জীবের দেহের (বা মনের) কোনো অস্বাভাবিকতা, অক্ষমতা বা স্বাস্থ্যহানি। রোগের বীপরীত বা সুস্বাস্থ্য মানে শুধু নির্ধারণযোগ্য নামওয়ালা কোন রোগের অভাবই নয়, নীরোগ অটুট ভাল স্বাস্থের সঙ্গে উৎকৃষ্ট জীবনযাপনের অন্য সব উপাদান (যেমন আনন্দময় কর্মসংস্থান, মনঃসংযোগ ইত্যাদি যেগুলিকে কোয়ালিটি অফ লাইফ বা জীবন উৎকর্ষের মাত্রা দ্বারা পরিমাপের চেষ্টা হয়েছে)। যে ব্যক্তি বা জীব রোগ দ্বারা আক্রান্ত হয়েছে সে হল রোগী বা অসুস্থ। চিকিৎসা শাস্ত্রে নানা রোগের, বাহ্যিক উপসর্গ বা সিম্প্টম এবং রোগ নির্ধারণের চিহ্ন বা সাইন ইত্যাদি দ্বারা রোগ নির্ধারণ বা ডায়াগ্নসিস, রোগের উৎপত্তির কারণ বা ইটিওলজি, রোগের দ্বারা সংঘটিত দেহবিকার বা প্যাথলজি, রোগ উপশম বা নিরাময়ের পদ্ধতি বা ট্রিটমেন্ট, ও সুস্থ মানুষের রোগ হওয়া থেকে পরিত্রাণের উপায় বা প্রোফাইলাক্সিস, ইত্যাদি চর্চা হয়ে থাকে। যখন কোন বিশেষ রোগের উপসর্গ কেবল মৃদু, পুরোমাত্রায় হয়নি বা সব উপসর্গের সংগে পূর্ণ প্রকোপে দেখা দেয়নি এই অবস্থাকে বলে সাবক্লিনিকাল ডিজিজ ।
রোগের কারণ হতে পারে শরীরের বাইরে থেকে আসা সংক্রামক কীটাণু/বীজাণু অথবা শরীরের ভিতরের কোন অভাব বা অসংগতি বা অস্বাভাবিকতা যেমন অটোইম্যুন রোগ (যাতে আমাদের নিজেদের ইম্যুনিটি বা অনাক্রম্যতা আমাদেরই শরীর কোন অংশকে আক্রমণ করে), ক্যান্সার, রক্তাল্পতা ইত্যাদি।
রোগ বা অসুস্থতা ব্যাপ্ত অর্থে যে কোন শারীরিক অসুবিধা, বেদনা, দুঃখ বা দুস্থতা বোঝাতে পারে। এই ব্যাপ্ত অর্থের মধ্যে কখোনো কখোনো চোট, আঘাত, পঙ্গুত্ব, বিকলাঙ্গতা, নানা সিন্ড্রোম, সংক্রমণ, রোগ ব্যতিরেকে কেবল মৃদু উপসর্গ (যেমন সাব ক্লিনিকাল ডিজিজ), অস্বাভাবিক ব্যবহার, অঙ্গসংস্থানিক গাঠনিক পরিবর্তন বা শারীরবৃত্তীয় অস্বাভাবিকতা ইত্যাদিকেও কোনরকম রোগ বলে গণ্য করা যেতে পারে। শরিরীক ছাড়াও মনন, অনুভূতি, ব্যক্তিত্ব ও জীবনযাপনের অনেক কিছুর অসংগতিকেও এর আওতায় ফেলা যেতে পারে। 
রোগজনিত মৃত্যুকে প্রাকৃতিক কারণ ঘটিত মৃত্যু বলা হয়। রোগ প্রধানত চারপ্রকার : অঙ্গসংস্থানিক বিকার, অভাবজনিত বিকার, জন্মগত বা জিনঘটিত বিকার, এবং শারীরবৃত্তীয় বিকার।
আসক্তি
আসক্তির সাধারণ সংজ্ঞামতে সেইসব বস্তুর (যেমন- মদ, তামাক এবং অনান্য মাদক দ্রব্য) ব্যবহার বোঝায় যা গ্রহণ করার পরে রক্ত ও মস্তিষ্কের প্রতিবন্ধক অতিক্রম করে সাময়িকভাবে মস্তিষ্কের রাসায়নিক দ্রব্যের পারিপার্শ্বিক অবস্থা পরিবর্তন করে।
অনেকে এই তালিকায় মানসিক প্রবৃত্তি সৃষ্টিকারী আরো অনেক ধ্রুবকেই অন্তর্ভুক্ত করে থাকেন। যেমন- জুয়া, খাদ্য, যৌনতা, কম্পিউটার, ভিডিও গেইম, ইন্টারনেট, কর্ম, ধর্ম, শারীরিক চর্চা, দুরদর্শন ও কেনাকাটা। এই সকলেরই মাত্রাতিরিক্ত ব্যবহারে আসক্তির এবং সাথে সাথে লজ্জা, অপরাধবোধ, ভয়, নিরাশা, ব্যর্থতা, দুশ্চিন্তা, প্রত্যাখ্যান, উদ্বেগ, ব্যাকুলতা ও হীনম্মন্যতার সৃষ্টি করে।
আমেরিকান সোসাইটি অফ এডিকশান মেডিসিন আসক্তির যে সংজ্ঞা দিয়েছে সেইমতে আসক্তি একটি প্রাথমিক, দীর্ঘস্থায়ী মস্তিষ্ক বা মস্তিস্কজনিত রোগ। মস্তিষ্ক অক্ষমতাজনিত কারণে আসক্ত ব্যক্তির শারীরিক, মানসিক, সামাজিক ও আধ্যাত্মিক অভিব্যক্তির বিপর্যয় ঘটে। এর প্রতিচ্ছবি আসক্ত ব্যক্তির ব্যবহারিক অসামঞ্জস্য, স্বেচ্ছাশক্তি হ্রাস পাওয়া ও মাদকদ্রব্যের প্রতি অপ্রিতিরোধ্য আকর্ষণের মধ্যে দিয়ে প্রতিফলিত হয়। যেকোনো দীর্ঘস্থায়ী রোগের মতই আসক্ত ব্যক্তির উপশম ও পুনরধঃপতনের পুনরাবৃত্তি হতে থাকে। সময় থাকতে আসক্তি নিরসনের ব্যাবস্থা না করলে অকালমৃত্যু পর্যন্ত হতে পারে।
আসক্তি শুধুমাত্র মাদক জাতীয় দ্রব্যের অপব্যবহার নয়, বরং যেকোনো কিছুর অপব্যবহার থেকে হতে পারে। যেমন- জুয়া অথবা কম্পুটার আসক্তি।
যেকোনো কর্মকান্ড যা মানসিক, শারীরিক বা সামাজিকভাবে হানিকারক, এবং নিজের ক্ষতি জেনেও সেই ক্রিয়ার প্রতি ব্যবহারকারীর অপ্রিতিরোধ্য আকাঙ্খার পুনরাবৃত্তিকেই আসক্তি বলে।
হেডি লেমার
হেডি লেমার () একজন মার্কিন চলচ্চিত্র অভিনেত্রী। তিনি অস্ট্রিয়ার ভিয়েনাতে জন্মগ্রহণ করেন। তিনি প্রাথমিক প্রযুক্তিক প্রসারিত বর্ণালি যোগাযোগের জন্য একটি কৌশল সহ-আবিষ্কার করেছিল, যা বেতার যোগাযোগ হিসেবে পরিচিত। হেডি লেমারকে তরুনী বয়সেই "বিশ্বের সর্বাপেক্ষা সুন্দরী মেয়ে" বলা হতো।তার অভিনয় করার ক্ষমতা ছিল সাধারন অভিনয় শিল্পীদের চেয়ে মনে হয় কয়েকশ গুন বেশি। তিনি ছিলেন রেড়িও কমিউনিকেশনে প্রকৌশল বিদ্যা অর্জনকারী। ২য় বিশ্বযুদ্ধের সময়কার দিনে রেড়িও কমিউনিকেশন জ্যামিং থেকে মুক্তি পেতে হেডি লেমার আবিস্কার করলেন ফ্রিকুয়েন্সী টু ফ্রিকুয়েন্সী জ্যাম্প পদ্ধতি। সুন্দরী লেমার তখনি ডিজাইন করলেন সেন্ডার আর রিসিভার জ্যাম্প ফ্রিকুয়েন্সী। যেটি ব্যবহার করলে শত্রু কখনো ফ্রিকুয়েন্সী ডিটেক্ট করতে পারবে না এবং জ্যাম ও করতে পারবে না। লেমার এটির নাম রাখলেন “ফ্রিকুয়েন্সী হোপিং” পরবর্তীতে এটির নাম করন করা হয় “স্প্রেড-স্পেকট্রাম কমিউনিকেশন”
২০০৮ গ্রীষ্মকালীন অলিম্পিকে জুডো - বাছাইপর্ব
"*" যদি একজন চীনা প্রতিযোগী বিশ্ব চ্যাম্পিয়নশিপের প্রথম ৬জনের মধ্যে থাকেন, তাহলে তাঁর স্থানটি এশীয় জুডো ইউনিয়নের জন্য সংরক্ষিত স্থান গুলির একটি হিসাবে গণ্য হবে। পরিপূরক হিসাবে এশীয় ইউনিয়নকে আরও দুটি স্থান দেওয়া হবে, যদিও সেই দুটি স্থানের লিঙ্গ ও ওজন বিভাগ পরে ঠিক করা হবে।
"**" মোট ২০টি আমন্ত্রণমূলক স্থান আছে।
ক্যাপসুল
ক্যাপসুল হল এক ধরনের ঔষধ বিতরণ ব্যবস্থা যার মাধ্যমে কঠিন, তরল বা বায়ুবীয় ঔষধ উপাদান বিতরণ করা হয়। সাধারণত, ক্যাপসুল মুখে খাওয়া হয়, তবে, পায়ুপথ, যোনিপথ ইত্যাদি পথে প্রয়োগের জন্যও বিশেষ ক্যাপসুল পাওয়া যায়। ক্যাপসুলের শক্ত অথবা স্থিতিস্থাপক আবরণ জিলাটিন নামক আমিষ (প্রোটিন) দিয়ে তৈরি।
ব্রিটিশ ফার্মাকোপিয়া (বি.পি.) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার আবরণ শক্ত অথবা স্থিতিস্থাপক হতে পারে, যার আকৃতি এবং ধারণ হ্মমতা বিভিন্ন হতে পারে এবং যেটা সাধারণত একটি মাত্র ঔষধ উপাদান ধারণ করে।
ইউএস ফার্মাকোপিয়া (ইউ.এস.পি) অনুযায়ী, ক্যাপসুল হচ্ছে এক ধরনের আকারে কঠিন ঔষধ বিতরন ব্যবস্থা, যার মধ্যে ঔষধ উপাদান শক্ত অথবা স্থিতিস্থাপক আবরণ বা ধারকে আবদ্ধ থাকে এবং এই শক্ত অথবা স্থিতিস্থাপক আবরণ বা ধারক সুবিধা জনক জিলাটিন দিয়ে তৈরি।
ক্যাপসুল দুই ধরনের হতে পারে। একটি হলো শক্ত জিলাটিন ক্যাপসুল এবং অপরটি স্থিতিস্থাপক জিলাটিন ক্যাপসুল। শক্ত জিলাটিন ক্যাপসুলের ভেতরের সক্রিয় উপাদান কঠিন পদার্থ বা পাউডার হয় এবং স্থিতিস্থাপক জিলাটিস ক্যাপসুলের ভেতরকার উপাদান তরল বা আধাতারল হতে পারে।
কুটিলা মুড়া
কোটিলা মুড়া হচ্ছে কুমিল্লার ময়নামতী সেনানিবাস এলাকার একটি প্রত্নস্থান। ঢাকা-কুমিল্লা মহাসড়ক থেকে প্রায় দুই মাইল দক্ষিণে এবং শালবন বিহার থেকে প্রায় তিন মাইল উত্তরে এর অবস্থান। লালমাই পাহারের গুরুত্বপূর্ণ প্রত্নস্থাপনাগুলোর মধ্যে কোটিলা মুড়া অন্যতম। এ স্থানের মাটি খনন করার পর এখানে তিনটি স্তুপ আবিষ্কৃত হয়। ধারনা করা হয় এই তিনটি স্তুপ, বৌদ্ধ দর্শণের ত্রি-রত্ন, বুদ্ধ, ধর্ম এবং সঙ্ঘ এর প্রতীক।
এটির অবস্থান বর্তমান কুমিল্লা ক্যান্টনমেন্ট অধিদপ্তর। দর্শনার্থীদের জন্য স্থাপনাটি সকাল ১০টা থেকে বিকাল ৫টা পর্যন্ত উন্মুক্ত থাকে।
আব্বাসীয় খলিফা মু'তাসিম বিল্লাহর (১২৮২ - ১২৫৮) সময়কার একটি অন্যতম নিদর্শন কোটিলা মুড়া। স্থাপনাটির কার্যকাল ছিল সাত শতক থেকে তের শতক পর্যন্ত।
চারকোনা ভিত্তির উপর নির্মিত হয়েছিল গোলাকার গম্বুজ। এই গম্বুজের উপর আছে হার্মিক ও চূঁড়া। কেন্দ্রীয় স্তুপার মাঝে একটি গোলাকৃতি কক্ষ আছে। এই কেন্দ্রীয় কক্ষের চারপাশে পোড়া ইটের তৈরী ছোট ছোট আটটি কক্ষ তৈরী করা হয়েছিল। ইটের তৈরী অন্য স্তুপার মাঝে একটি গর্ত আবিষ্কৃত হয়েছে যার মধ্য থেকে মাটির তৈরী সিল ও স্বর্ণমুদ্রা উদ্ধার করা হয়েছে। এছাড়াও এখানে সাত-আট শতকের দু'টি পাথরের মূর্তি, প্রচুর অদগ্ধ সীলমোহর ও নিবেদন স্তূপ পাওয়া গিয়েছে, যেগুলি শালবন বৌদ্ধ বিহার জাদুঘরে সংরক্ষণ করা হয়েছে।
২০০৮ গ্রীষ্মকালীন অলিম্পিকে ব্যাডমিন্টন
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন প্রতিযোগিতা অনুষ্ঠিত হয় ৯ই আগস্ট থেকে ১৭ই আগস্ট পর্যন্ত বেইজিং ইউনিভার্সিটি অফ টেকনোলজি জিমনাশিয়ামে।
২০০৮ গ্রীষ্মকালীন অলিম্পিকের যোগ্যতাপর্ব শুরু হয় ২০০৭ সালের মে মাস থেকে। আর তা চলে ২০০৮ সালের এপ্রিল মাস পর্যন্ত। এই সময়ের মধ্যে বিশ্ব ব্যাডমিন্টন ফেডারেশন অনুমোদিত যাবতীয় প্রতিযোগিতাগুলি (ব্যতিক্রম পরীক্ষামূলক বিভাগগুলি) অলিম্পিকে যোগ্যতা অর্জনের পয়েন্ট প্রদান করে।
প্রতিযোগিতার ড্র অনুষ্ঠিত হয় ২৬শে জুলাই, ২০০৮ তারিখে বেইজিং হেনান প্লাজা হোটেলে সিএসটি (ইউটিসি+৮) ১৬:০০টার সময়। প্রথমে, খেলা শুরুর মাত্র পাঁচদিন আগে, ৪ঠা আগস্ট, ২০০৮ এই ড্র হবার কথা ছিল। পরে টেলিভিশনে সম্প্রচারের কার্যক্রম নির্ধারণের সুবিধার্থে ড্র এগিয়ে আনা হয়।
২০০৮ বেইজিং অলিম্পিকের সরকারি ওয়েবসাইট থেকে সংগৃহীত।
টারজান
টারজান একটি কাল্পনিক চরিত্র। এই শব্দের মানে "সাদা চামড়া"। এডগার রাইজ বারোজ এই কমিক্স চরিত্রের রচয়িতা। পূর্ব আফ্রিকার পটভূমিতে এই চরিত্রের গল্প। এই চরিত্রকে নিয়ে উপন্যাস, ছায়াছবি হয়েছে। টারজান চরিত্রে অভিনয় করেছেন ওলিম্পিক তারকা সাঁতারু জনি ওয়েস্মুলার।
এক জাহাজ যাত্রাকালে নাবিকরা তাদের ক্যাপ্টেনকে মেরে ফেলে। এবং এক ইংরেজ দম্পতিকে আফ্রিকার বনে ছেড়ে দেয়। পরে সেই দম্পতিও মারা যান। তাঁদের ছেলেকে গরিলা জাতীয় জীবেরা বড় করে। তার নাম দেয় টারজান বা সাদা চামড়া। পরে দারন্ত পরিবার টারজানকে উদ্ধার করে। জেন টারজানের প্রেমিকা। "টারজান অফ দ্য এইপস" উপন্যাসে টারজানের প্রথম পরিচিতি হয়।
বাজার
বাজার এমনি একটি লেনদেন পদ্ধতি, সংস্থা, সামাজিক সম্পর্ক অথবা পরিকাঠামো যেখানে মানুষ বস্তূ বা অন্য কর্ম-দক্ষতা বিনিময় করে সামগ্রিক অর্থনীতিতে অংশগ্রহণ করে। এটি ক্রেতা এবং বিক্রেতার মধ্যে সরাসরি সংযোগ স্থাপনকারী একটি কর্ম ব্যবস্থা। প্রতিযোগিতা যেকোনো বাজারের একটি অপরিহার্য অংশ। বাজার সৃষ্টি করতে হলে ন্যুনতম তিন পক্ষের প্রয়োজন, যাতে করে কমপক্ষে যেকোনো একদিকে প্রতিযোগিতা বিদ্যমান থাকে। বিভিন্ন প্রকারের বাজার আয়তন, পরিধি, ভৌগোলিক অবস্থান, পরিচালনকারী সম্প্রদায়, বস্তু বা কর্ম দক্ষতার ভিত্তিতে বিভক্ত করা যায়। যেমনঃ গ্রাম গঞ্জের সাপ্তাহিক কৃষি পণ্যের হাট, বিপনী বিতান, বৃহৎ বিপণন কেন্দ্র, আন্তর্জাতিক মুদ্রা ও পণ্য বাজার, শেয়ার বাজার ইত্যাদি।
সাধারণ অর্থনীতির সংজ্ঞা অনুযায়ী, বাজার এমনি একটি আর্থ-কাঠামো যা একাধিক ক্রেতা ও বিক্রেতার মধ্যে যেকোনো প্রকারের পণ্য, কর্ম-দক্ষতা এবং তথ্য বিনিময়ে সাহায্য করে। অর্থের বিনিময়ে যে আদান প্রদান হয়ে থাকে তাকে নগদ লেনদেন বলা হয়। যেকোনো পণ্য বাজারে অংশগ্রহণকারী সকল ক্রেতা-বিক্রেতা সম্মিলিতভাবে সেই পণ্যের মূল্য নির্ধারণ করে থাকে। অর্থনীতিতে 'চাহিদা ও যোগানের' উপর ভিত্তি করে মূল্য নির্ধারণের বেশ কয়েকটি তত্ত্ব রয়েছে।
সাধারনতঃ বাজার বলতে আমরা যা বুঝি - যেমন বিভিন্ন পণ্য দোকানের সমাহার - সেইসব বাজার পরিচালিত হয় আরো কয়েক প্রকারের বাজার ও পরিকাঠামোগত ব্যবস্থাপনার দ্বারা। ব্যবসায়িক আদান-প্রদানের ধরনের ভিত্তিতে বাজারকে কয়েকভাগে বিভক্ত করা যায়।
ক. স্থানীয় বাজার 
 ক. অতি সল্পকালীন
 ক. পূর্ণ প্রতিযোগিতা মূলক
আর্থিক বাজার তরল সম্পত্তির বিনিময় করে।
২০০৮ গ্রীষ্মকালীন অলিম্পিকে ব্যাডমিন্টন - বাছাইপর্ব
চীনের বেইজিং-এঅনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন প্রতিযোগিতায় মোট ১৭৩জন প্রতিযোগী প্রতিদ্বন্দ্বিতা করেন। এদের মধ্যে ১৬টি জুটি ডাবলসে, ৪১ জন পুরুষদের সিঙ্গলসে আর ৪৭জন মহিলাদের সিঙ্গলসে অংশ নেন।
২০০৮ সালের ১লা মে তে প্রকাশিত বিশ্ব ব্যাডমিন্টন ফেডারেশনের (BWF) ক্রমতালিকাই ছিল প্রধান যোগ্যতা নির্ণায়ক মাপকাঠি। এটি ডাবলসের জন্য ১৬টি জুটি ও সিঙ্গলসের জন্য ৩৮জন প্রতিযোগী বাছাই করে নিম্নলিখিত পদ্ধতিতে:
প্রতিটি মহাদেশের অন্ততঃ একজন করে প্রতিযোগী যাতে প্রতিটি বিভাগে অংশগ্রহণ করতে পারে, তা নিশ্চিত করা হয়। যদি উপরোক্ত বাছাই পদ্ধতিতে তা সম্ভব না হয় তাহলে, সর্বোচ্চ ক্রমের প্রতিযোগী/জুটিকে বেছে নেওয়া হয়। যদি কোনো প্রতিযোগী/জুটিই ক্রমপর্যায়ে না থাকে, তাহলে সাম্প্রতিকতম মহাদেশীয় চ্যাম্পিয়নশিপজয়ীকে বেছে নেওয়া হয়।
আয়োজক দেশের (গণচীন) জন্য ২জন প্রতিযোগীর স্থান বরাদ্দ থাকে। দুয়ের বেশি প্রতিযোগী খেলাতে হলে বাকিদের যোগ্যতা নির্ণয়ের নিয়মাবলী অনুসারে যোগ্যতা অর্জন করতে হবে।
এছাড়াও প্রত্যেক সিঙ্গলসে দুটি করে আমন্ত্রণমূলক স্থান IOC ত্রিপাক্ষিক কমিশনের দ্বারা সংরক্ষিত থাকে।
গোলাপি রং দিয়ে বোঝানো হয়েছে যেসব খেলোয়াড় প্রতিযোগিতা থেকে নাম প্রত্যাহার করেছেন।
সেলুলার জেল
সেলুলার জেল বা কালাপানি (হিন্দি ভাষায়: काला पानी क़ैद ख़ाना) ভারতের আন্দামান ও নিকোবর দ্বীপপুঞ্জে অবস্থিত একটি পূর্বতন কারাগার। ১৯০৬ সালে এই কারাগারটির নির্মাণ সম্পন্ন হয়। ভারতের স্বাধীনতা সংগ্রামে অংশগ্রহণকারী বহু বিশিষ্ট আন্দোলনকারী যেমন বটুকেশ্বর দত্ত, উল্লাসকর দত্ত ও বিনায়ক দামোদর সাভারকরকে এই কারাগারে বন্দী করে রাখা হয়েছিল। এখন এই দালানটি জাতীয় স্মৃতি স্মারক হিসেবে ব্যবহৃত হচ্ছে। আন্দামান দ্বীপপুঞ্জে একমাত্র সেলুলার জেলটিই পোড়ামাটির ইঁটে নির্মিত।
২০০৮ গ্রীষ্মকালীন অলিম্পিকে ব্যাডমিন্টন - পুরুষদের একক
বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় পুরুষদের সিঙ্গলসের ফলাফল এখানে লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে খেলোয়াড় ৩০পয়েন্টে আগে পৌঁছাবে সে জিতবে।
৮শীর্ষবাছাই খেলোয়াড়কে এক বন্ধনীতে ফেলা হয়, যাতে তারা কোয়ার্টার ফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - মহিলাদের একক
এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় মহিলাদের সিঙ্গলস বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে খেলোয়াড় ৩০পয়েন্টে আগে পৌঁছাবে সে জিতবে।
৮শীর্ষবাছাই খেলোয়াড়কে এক বন্ধনীতে ফেলা হয়, যাতে তারা কোয়ার্টার ফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - পুরুষদের ডাবলস
এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় "'পুরুষদের ডাবলস" বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।
৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - মহিলাদের ডাবলস
এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় "'মহিলাদের ডাবলস" বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।
৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
২০০৮ গ্রীষ্মকালীন অলিম্পিকে ব্যাডমিন্টন - মিশ্র ডাবলস
এখানে বেইজিং-এ অনুষ্ঠিত ২০০৮ গ্রীষ্মকালীন অলিম্পিকে ব্যাডমিন্টন খেলায় "'মিশ্র ডাবলস" বিভাগের ফলাফল লিপিবদ্ধ করা হল।
টুর্নামেন্টটি খেলা হয় একক-অপনয়ন পদ্ধতিতে। প্রতিটি ম্যাচ তিনটি গেমের মধ্যে সেরা ফলের হিসাবে খেলা হয়। প্রতিটি গেমে র‌্যালি-স্কোরিং মেনে ২১ পয়েন্টের খেলা হয়। প্রতিটি খেলা জিততে গেলে হয় কমপক্ষে ২পয়েন্টের ব্যবধান থাকতে হবে, নতুবা যে জুটি ৩০পয়েন্টে আগে পৌঁছাবে সে জিতবে।
৪শীর্ষবাছাই খেলোয়াড়কে এক বন্ধনীতে ফেলা হয়, যাতে তারা সেমিফাইনালের আগে মুখোমুখি না হয়। বাকি সব খেলোয়াড়ের ড্রয়ের মাধ্যমে স্থান নির্ণয় করা হয়।
লগান
লগান (হিন্দি ভাষায়: लगान; ) একটি হিন্দি ছবি। এটি হিন্দি ভাষায় প্রচারিত। এই ছবিতে ভাষ্য দিয়েছেন অমিতাভ বচ্চন। এই ছবিতে সুর দিয়েছেন এ আর রহমান। এই ছবি ভারত থেকে সেরা বিদেশী ভাষার ছায়াছবির জন্য মনোনয়ন পায়।
ব্রিটিশ ভারতের চম্পারণ এই ছায়াছবির পটভূমি। এক ব্রিটিশ ক্যাপ্টেনের ঔদ্ধত্য কিভাবে ক্রিকেট মাঠে ক্ষর্ব হয় তা এই ছবিতে দেখান হয়েছে।
ব্রিটিশ ভারতের চম্পারণ গ্রামের মানুষ বৃষ্টি হয়নি বলে এক বছর খাজনা দিতে পারেনি। তারা ক্যাপ্টেন রাসেল নামক এক অহংকারি ক্যাপ্টেনকে এক বছর খাজনা মাফ করার অনুরোধ জানালে সে তাদেরকে ক্রিকেট খেলতে বলে। এও বলে, জিতলে খাজনা মাফ, হারলে তিনগুন খাজনা দিতে হবে। এই খেলায় সম্পূর্ণ অনভিজ্ঞ গ্রামবাসী প্রথমে খেলতে ভয় পেলেও ভুবন রাজি হয়। এ কারণে সবাই সবাই অষন্তুষ্ট হলেও পরে সবাই ভূবনের কথা মনে নেয়। মাঠে কাচরার হেট্ট্রিক, ভূবনের একশ রান ও ইসমাইলের পঞ্চাশ রানে গ্রামের দল জিতে যায়।
ব্রড ফ্রন্ট(উরুগুয়ে)
ব্রড ফ্রন্ট () উরুগুয়ের একটি রাজনৈতিক দল। এই দল বাম ঘরাণার রাজনীতি করে। এই দলের নীতি সমাজতন্ত্রী-গণতন্ত্র। এই দল থেকে ২০০৫ সালে তাব্রে ভাযকেজ রাষ্ট্রপতি হন। ২০১০ সালেও এই দল থেকেই জসে মুজিতো জয়ী হন।
এই দল ১৯৭১ সালে প্রতিষ্ঠা হয়। প্রতিষ্ঠাতা জরজ বুগিত। ৫ই ফেব্রুয়ারি এর প্রতিষ্ঠাতা দিবস। ২০০৫ সালে কলেরাড দলকে হারিয়ে এই দল জয়ী হয়। ২০১০ সালেও এই দল জয়ী হয়।
আয়তাকার এই পতাকায় লা ও নীল রঙ আছে। রং গুলি আনুভুমিক ভাবে আছে।
নিউটন স্কেল
স্যার আইজ্যাক নিউটন ১৭০০ খ্রীস্টাব্দের আশেপাশের সময়ে তাপমাত্রার নিউটন ক্সেলটি উদ্ভাবন করেন। তাপ নিয়ে চিন্তাভাবনা করতে গিয়ে তিনি "শীতকালের ঠাণ্ডা বাতাস" থেকে "রান্নাঘরের জ্বলন্ত কয়লা"-র মধ্যে প্রায় কুড়িটি প্রাসঙ্গিক বিন্দুর তাপমাত্রা নিয়ে সর্বপ্রথম তাপমাত্রার গুণগত স্কেলটি তৈরি করেন। এই পদ্ধতিটি যথেষ্ট স্থূল এবং এর ফলাফল ত্রুটিপূর্ণ হওয়ায় নিউটন নিজেই এটিকে পরিবর্তন করে তাপপ্রয়োগে অধিকাংশ বস্তুর আয়তন বেড়ে যাওয়ার ধর্মকে কাজে লাগানোর কথা ভাবেন। তিনি একটি পাত্রে খানিকটা তিসির তেল নিয়ে তাঁর পূর্বে ব্যবহৃত প্রাসঙ্গিক বিন্দুগুলিতে তেলের আয়তনের পরিবর্তন পর্যবেক্ষণ করেন। তিনি দেখেন 
যে ফুটন্ত জলের তাপমাত্রায় তিসির তেলের আয়তন গলন্ত বরফের তাপমাত্রার থেকে ৭.২৫% বেশী।
কিছুদিন পরে, তিনি গলন্ত বরফকে "তাপের শূন্য ডিগ্রী" ও ফুটন্ত জলকে "তাপের ৩৩ ডিগ্রী" হিসেবে নির্ধারণ করেন। তাপমাত্রার একই প্রাসঙ্গিক বিন্দু দ্বারা সংজ্ঞায়িত হওয়ায় এই স্কেলটিকে সেলসিয়াস স্কেলের পূর্বসুরী বললে অত্যুক্তি হবেনা। বরং সেলসিয়াস তার নিজের স্কেল তৈরির আগেই হয়তো নিউটন স্কেলের কথা জানতেন। নিউটন তাঁর যন্ত্রের নাম দেন "থার্মোমিটার"।
সুতরাং এই স্কেলের একক, এক নিউটন ডিগ্রী ১০০/৩৩ (প্রায় ৩.০৩) ডিগ্রী সেলসিয়াসের সমান আর এর নিম্নস্থিরাঙ্ক সেলসিয়াল স্কেলের মতোই।
কোল্ট .৪৫
কোল্ট .৪৫ () [১১.৪৮x৩৫আর] কার্তুজ ১৮৭২ সালে প্রথম মার্কিন যুক্তরাষ্ট্রের আর্মি জন্য তৈর করা হয়। আমেরিকান নাগরিক সামুএল কোল্ট এটি তৈরি করেন। পরে তার নাম অনুসারে কোল্ট .৪৫ এর নাম রাখা হয় কোল্ট রিভালবার। সরকারি ভাবে উনিশ বছর (১৮৭৩ সাল থেকে ১৮৯২ সাল পর্যন্ত) মার্কিন যুক্তরাষ্ট্রের সামরিক বাহিনী হাতে বহনযোগ্য অস্ত্র হিসাবে এটি ব্যবহার করে।
১৮৩৬ সালে কোল্ট ঘুর্ণয়মান সিলিন্ডার ভিত্তিক একটি রিভালবার উদ্ভাবন করেন যাতে ৫/৬ টি গুলি ভরা যেত। ১৮৪২ সালে তিনি বানিজ্যিক ভাবে প্যাটেন্ট আর্মস ম্যানুফাকচার কো. নামে একটি কোম্পানি প্রতিষ্ঠা করেন। এখান থেকে তিনি আমেরিকান সরকারকে অস্ত্র সরবরাহ করতেন। ১৯১১ সালে আমেরিকান আর্মির অনুরোধে জন ব্রাউনিং এর ডিজাইনে কোল্ট .৪৫ তৈরি করা হয়। আমেরিকান আর্মির সকল পরীক্ষায় অস্ত্রটি উত্তীর্ণ হয়। তখন থেকে এটি আমেরিকান আর্মির মূল অস্ত্রে পরিণত হয়। এর পরিবর্তিত নাম হয় কোল্ট এম ১৯১১ বা এম ১৯১১এ১। এরপর থেকে এটি পুলিশ, আর্মি, স্পেশাল ফোর্স এবং বেসামরিক ব্যক্তিদের মধ্যে ব্যাপক ব্যবহৃত হতে থাকে। শুধু তাই না কোরিয়ান, ভিয়েতনাম ও দ্বিতীয় বিশ্বযুদ্ধ এটি ব্যবহৃত হয়।
ইয়াকুব
হযরত ইয়াকুব (আঃ) ইংরেজি ভাষায়: Jacob; হিব্রু ভাষায়: יַעֲקֹב‎ ; Yaʿakov; সেপ্তুয়াগিন্ত গ্রিক ভাষায়: Ἰακώβ Iakōb; আরবি ভাষায়: يَعْقُوب), ইসরাঈল নামেও পরিচিত (হিব্রু ভাষায়: יִשְׂרָאֵל; Yiśrāʾēl; সেপ্তুয়াগিন্ত গ্রিক ভাষায়: Ἰσραήλ Israēl; আরবি ভাষায়: إِسْرَائِيل), হিব্রু বাইবেল এবং কোরআনের বর্ণনা অনুসারে, তিনি ছিলেন একজন নবী। তার গোত্রের নাম ছিল বনী-ইসরাঈল। এই নামে কোরআনে একটি সূরা নাযিল হয়েছে।
ইয়াকুব (আঃ) এর বার জন পুত্র-সন্তানের কথা কোরাআনে উল্লেখ করা হয়েছে এবং হিব্রু বাইবেলে বার জন পুত্র-সন্তান ও কয়েক জন কন্যা সন্তানের কথা উল্লেখ করা হয়েছে। মেয়েদের মধ্যে শুধু একজনের নাম উল্লেখ করা হয়েছে। তাদের প্রত্যেকেরই সন্তান-সম্ভতি হয় এবং বংশ বিস্তার লাভ করে। হিব্রু বাইবেল অনুসারে তাদের নাম হলঃ রেউবেন, সিমোন, লেভি, জুদাহ, দান, নাফতালি, গাদ, আশের, ইসসাচার, জেবুলুন, মেয়ে দিনাহ, জোসেফ বা ইউসুফ, এবং বেনজামিন বা বেনিয়ামিন। তার উপাধি ছিল "ইসরাঈল" । তাই বারটি পরিবার সবাই "বনী-ইসরাঈল" নামে খ্যাত হয়। বারপুত্রের মধ্যে দশ জন জ্যেষ্ঠপুত্র ইয়াকুব (আঃ) এর প্রথমা স্ত্রী "লাইয়্যা বিন্‌তে লাইয়্যানের" গর্ভে জন্মলাভ করে। তাঁর মৃত্যুর পর ইয়াকুব (আঃ) লাইয়্যার ভগিনী "রাহীলকে" বিবাহ করেন। রাহীলের গর্ভে দু'পুত্র ইউসুফ ও বেনিয়ামিন জন্মগ্রহণ করেন। তাই ইউসুফ (আঃ) এর একমাত্র সহোদর ভাই ছিলেন বেনিয়ামিন এবং অবশিষ্ট দশ জন বৈমাত্রেয় ভাই ও কয়েক জন বোন। ইউসুফ জননী রাহীলও বেনিয়ামিনের জন্মের পর মৃত্যুমুখে পতিত হন।
২০০৮ গ্রীষ্মকালীন অলিম্পিকে জুডো – পুরুষদের ৬০ কেজি
২০০৮ গ্রীষ্মকালীন অলিম্পিকে জুডোতে পুরুষদের ৬০কেজি বিভাগের প্রতিযোগিতা অনুষ্ঠিত হয় বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।
পুরুষদের জুডো ওজন শ্রেণীর এই বিভাগই সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬০কিলোগ্রামের কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
বাংলাদেশে বাহাই ধর্ম
বাংলাদেশে বাহাই ধর্মের উৎপত্তি হয়েছে এর স্বাধীনতা লাভের বেশ কিছু আগে থেকে। সেসময় বাংলাদেশ ছিলো ব্রিটিশ ভারতের একটি অংশ। এ অঞ্চলে বাহাই ধর্মের বিস্তৃতি শুরু হয় ১৮৪৪ সালের দিকে। সেটি ছিলো বাবিবাদের শুরুর সময়কার পরিস্থিতি। বাহাউল্লাহর জীবদ্দশায়, ধর্মটির প্রতিষ্ঠাতা হিসেবে তিনি তাঁর কিছু অনুসারীকে ভারতে যাবার জন্য উৎসাহিত করেন। ধারণা করা হয়, তাঁদের মধ্যে জামাল এফেন্দি-ই হচ্ছেন প্রথম যিনি একাধিকবার ঢাকায় এসেছিলেন। বার্মায় থাকাকালীন সময়ে বর্তমান বাংলাদেশে অবস্থিত চট্টগ্রামের একটি গোষ্ঠী বাহাই ধর্মকে গ্রহণ করে। ১৯৫০-এর দিকে এই ধর্মের অনুসারীর সংখ্যা যথেষ্ট পরিমাণে বৃদ্ধি পায়, এবং তাঁরা চট্টগ্রাম ও ঢাকায় লোকাল স্পিরিচুয়াল এসেম্বিলি গঠন করে। ২০০৫ সালে ওয়ার্ল্ড ক্রিশ্চিয়ান এনসাইক্লোপিডিয়ার এক জরিপ অনুসারে বাংলাদেশে বাহাই ধর্মের অনুসারীর সংখ্যা প্রায় ১০,০০০।
রোহুল্লা নিকপাই
রোহুল্লা নিকপাই (জন্ম: ১৫ই জুন ১৯৮৭) একজন [[হাজারা জনগন|হাজারা]] [[তাইকুন্ডো]] অনুশীলনকারী।
১০বছর বয়সে নিকপাই [[আফগানিস্তান|আফগানিস্তানের]] [[কাবুল|কাবুলে]]তাঁর অনুশীলন শুরু করেন। রাজধানীতে রক্তক্ষয়ী সংগ্রামের সময় তাঁর পরিবার ইরানের বহু আফগান উদ্বাস্তু শিবিরের একটিতে আশ্রয় নেয়। শীঘ্রই তিনি আফগান উদ্বাস্তু তাইকুন্ডো দলের সদস্য হন। ২০০৪ সালে কাবুলে ফেরত এসে, সরকারি অলিম্পিক অনুশীলন কেন্দ্রে তিনি অনুশীলন শুরু করেন। [[কাতার|কাতারে]]র [[দোহা]]তে অনুষ্ঠিত [[২০০৬ এশিয়ান গেমস|২০০৬ এশিয়ান গেমসে]] নিকপাই [[ফ্লাইওয়েট]] বিভাগে প্রতিদ্বন্দিতা করেন। সেখানে রূপোজয়ী [[থাইল্যান্ড|থাইল্যান্ডের]] প্রতিযোগী [[নাট্টাপং তেওয়াওয়েচাপং]]-এর কাছে ১৬জনের রাউন্ডে পরাস্ত হন।
[[২০০৮ গ্রীষ্মকালীন অলিম্পিকস|২০০৮ গ্রীষ্মকালীন অলিম্পিকে]] [[২০০৮ গ্রীষ্মকালীন অলিম্পিকে তাইকুন্ডো - পুরুষদের ৫৮কেজি|৫৮কেজি বিভাগে]] নিকপাই প্রতিদ্বন্দিতা করেন। সেখানে দুবারের বিশ্বসেরা [[স্পেন|স্পেনের]] [[হুয়ান আন্তোনিও রামোস]]কে হারিয়ে তিনি [[ব্রোঞ্জ পদক]] লাভ করেন। এই সাফল্য তাঁকে আফগানিস্তানের হয়ে অলিম্পিকের যে কোনো বিভাগে প্রথম পদকধারীর সম্মান এনে দেয়। আফগানিস্তানের রাষ্ট্রপতি [[হামিদ কারজাই]] তাঁকে অভিনন্দন দেওয়া ছাড়াও সরকারি খরচে একটি বাড়ি দান করেন। নিকপাই বলেন, "আমি আশা করি, ৩০বছরের যুদ্ধের পর আমার দেশে এটি একটি শান্তির বার্তা পাঠাবে।"
২০০৯সালের আগস্ট মাসে নিকপাই-এর বিয়ে ঠিক হয়।[[বিষয়শ্রেণী:১৯৮৭-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:Hazara people]]
[[বিষয়শ্রেণী:Taekwondo practitioners at the 2008 Summer Olympics]]
[[বিষয়শ্রেণী:Afghan expatriates in Iran]]
[[বিষয়শ্রেণী:Afghan taekwondo practitioners]]
[[বিষয়শ্রেণী:Olympic taekwondo practitioners of Afghanistan]]
[[বিষয়শ্রেণী:Olympic bronze medalists for Afghanistan]]
গ্যাসের গতিতত্ত্ব
গ্যাসের গতিতত্ত্ব বা গ্যাসের আণবিক গতিতত্ত্ব() অনুযায়ী সব বস্তুই বহুসংখ্যক ক্ষুদ্র কণার (অণুর) সমন্বয়ে গঠিত। এই তত্ত্ব অনুযায়ী অণুগুলি সর্বদা অনিয়মিতভাবে গতিশীল। সতত গতিশীল এই কণাগুলির অনবরত পরস্পরের সঙ্গে ও ধারক পাত্রের দেওয়ালের সঙ্গে সংঘর্ষ হয়ে চলে। কোনো গ্যাসীয় ব্যবস্থায় কোন কোন অণু বর্তমান ও তাদের গতির ধারণা ব্যবহার করেই এই তত্ত্ব দিয়ে ওই ব্যবস্থার সমষ্টিগত ধর্মগুলি, যেমন চাপ, তাপমাত্রা, অথবা আয়তন ব্যাখা করা যায়। এককথায় এই তত্ত্বানুযায়ী স্থির বিকর্ষণ নয়, যা কিনা নিউটনের অনুমান ছিল, বিভিন্ন গতিবেগে ছুটে চলা অণুগুলির মধ্যে সংঘর্ষই চাপের কারণ।
গ্যাসের কণাগুলির আয়তন খালি চোখে দেখা না গেলেও, পরাগরেণু অথবা ধূলিকণার বিক্ষিপ্ত গতি বা ব্রাউনীয় গতি, অণুবীক্ষণযন্ত্রে দেখা যায়। তা থেকে এটা জানা গেছে যে এই গতির উৎস পরাগরেণু অথবা ধূলিকণার ক্রমাগত সংঘর্ষ। ১৯০৫ খ্রীস্টাব্দে অ্যালবার্ট আইনস্টাইন গতিতত্ত্বের এই পরীক্ষামূলক প্রমাণ প্রকাশ করেন। এটিকেই পরমাণু ও অণুর অস্তিত্বের স্বপক্ষের প্রমাণ হিসেবেও গণ্য করা হয়।
আদর্শ গ্যাসের তত্ত্বে নিম্নলিখিত পূর্বধারণাগুলি ধরে নেওয়া হয়:
এই ক্ষেত্রে অগ্রগতির সাথে সাথে এই অনুমানগুলি অনেকাংশে শিথিল করা সম্ভব হয়েছে। বর্তমান অনুমানগুলি বোল্টজ়ম্যান সমীকরণের ওপর ভর করেই বলা হয়। এই অনুমানগুলির সাহায্যে একটি মোটামুটি ঘন গ্যাসের ধর্মগুলি যথাযথভাবে ব্যাখা করা যায়। এর মধ্যে আবশ্যক অনুমানটি হল কণাবাদী তত্ত্বের অনুপস্থিতি ও স্থূল ধর্মগুলির কম পরিবর্তনের হার। চাপ ও তাপমাত্রাকে সংখ্যাঘনত্বের উচ্চঘাতে প্রসারণের জন্যে ভিরিয়াল প্রসারণ ব্যবহৃত হয়। (অসম্পূর্ণ নিবন্ধ)